ลือกันให้แซด25มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 25 มี.ค. 2553
25 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 25 มี.ค. 2553
...ดัชนีตลาดหลักทรัพย์ จ่อ 800 จุด ขึ้นไปทดสอบ 1-2 รอบแล้วตีร่วงลงมาปิดต่ำสุดของวันที่ 786.54 จุด บวก 4.06 จุด มูลค่าซื้อขาย 36,924 ล้านบาท 
...ต่างชาติซื้อสุทธิอีก 2,603 ล้านบาท ขณะที่นักลงทุนในประเทศทั้งกองทุน พอร์ต บล. พากันขายทำกำไร
...การปิดต่ำสุดเป็นสัญญาณไม่ดี อาจลงต่อได้อีกในวันนี้ แต่ที่ตลาดยังดี เพราะมีพฤติกรรมของกองทุนต่างประเทศ ที่ตั้งออร์เดอร์รอเก็บหุ้นตั้งแต่ไก่โห่ ยังไม่เปิดตลาด 2,000-3,000 ล้านบาท ทำให้หุ้นไทยไม่พักตัวจริงจัง ซะที ยิ่งกลัวยิ่งขึ้น
...ถ้าพฤติกรรมมาแบบนี้อีก วันนี้ มีสิทธิทดสอบ 800 จุด ได้และสลับขายทำกำไรระหว่างวัน 1-2 รอบ เหมือน 3-4 วันที่ผ่านมา
...ปตท. (PTT) ประเดิมแยกธุรกิจในสังกัดคู่แรก IRPC+PTTAR ส่วน PTTCH แยกจากการควบรวม 
...TCCC (ไทยเซ็นทรัลเคมี) ประชุมสามัญผู้ถือหุ้นประจำปี ครั้งที่ 38 ใน วันพุธที่ 31 มี.ค.นี้ เวลา 10.00 น. ที่บริษัท ผู้ถือหุ้นอย่าจำผิดวัน
...ก.ล.ต.ออกประกาศรับรองกองทุนรวมอีทีเอฟ เพื่อลงทุนในกองทุนรวมอีทีเอฟต่างประเทศ จัดเป็นกองทุน FIF ประเภทหนึ่ง....ไฟเขียวให้จดทะเบียนซื้อขาย ในตลาดหุ้นไทยได้ ตั้งแต่ 1 เม.ย.นี้....ขอย้ำว่าเป็นกองทุนไม่ซับซ้อน เข้าใจง่าย!!!
...ส่วนการลงทุนตรงในอสังหาริมทรัพย์ในต่างประเทศ ต้องรอไปก่อน  เพราะกำลังศึกษาและร่างกฎเกณฑ์อยู่
...กิตติชัย รักตะกนิษฐ์ เอ็มดีและกรรมการ GEN (เจนเนอรัล เอนจิเนียริ่ง) โบกมือบ๊ายบาย ตำแหน่งตั้งแต่ 19 มี.ค.ที่ผ่านมา เป็นนัยว่าเปิดโอกาสให้คนใหม่ทุนใหม่เข้ามา แล้วส่วนจะเป็นใคร ใช่ CEN หรือไม่ ติดตามกันต่อไป